Document ID: /roh_data/filtered/fineweb-2-filterrobots_roh.jsonl.gz/42552

Ils mailers eran vegnids plantads questa primavaira. Il cumenzament da zercladur avevan els mussads simptoms caracteristics da la malatia contagiusa. L’infecziun è probablamain capitada la mitad da matg. Tar las temperaturas autas durant quel temp sajan stads pussibels dis d’infecziun, scriva il Plantahof.
Tut las plantas pertutgadas èn vegnidas runcadas cumplettamain e transportadas tar la Gevag nua ch’ellas èn vegnidas brischadas immediatamain. Uschia vulan las autoritads evitar ch’autras plantas vegnan infectadas.
Sche flurs da bostgs da puma da minz sco mailers, pairers u cudogners vegnan brinas davent dal moni nà pudessian bacterias da l’arsira da plantas esser la culpa, avertesscha il Plantahof vinavant. El renviescha a las persunas da controlla en las vischnancas ch’enconuschan il sintoms e ch’èn dad avertir.
RR novitads 18:00
L’arsira da plantas
La malatia da plantas, per tudestg «Feuerbrand», è er enconuschenta sut il nom «fieu bacterial» u «setgira cotschna». Ella vegn causada da bacterias fitg contagiusas e po sa derasar epidemicamain. Perquai han cas da vegnir annunziads. La bostga ha da vegnir dismessa immediatamain dad in’equippa scolada. Per ils umans n’è ella betg privlusa.